open-index/open-wikipedia-markdown huggingface dataset:
Red Velvet

thumb|Red Velvet
**Red Velvet** (트와이스) grex musicus Reipublicae Coreanae est. Congregatus est anno 2014.

## Gregis sodales 
* Irene
* Seulgi
* Wendy
* Joy
* Yeri

* K-pop

## Nexus externus 
* Gregis pagina officialis

Categoria:Greges musici Coreae
Categoria:Constituta 2014
Ikon

thumb|Ikon.
**iKon** (트와이스), stylizatus **iKON,** est grex puerilis Reipublicae Coreanae, qui anno 2015 constitutus est.

## Gregis sodales 
* B.I
* Bobby
* Chan
* DK
* Jay
* Ju-ne
* Song

*Icon
* K-pop

## Nexus externus 
* Gregis pagina officialis

Categoria:Greges musici Coreae
Categoria:Constituta 2015
Lingua Ingussica

**Lingua Ingussica** vel **Inguschica** (ipso vulgo *ГӀалгӏай, Ğalğaj*) est lingua Caucasica Boreorientalis, qua loquuntur Ingussi. In Ingussetia lingua officialis est, ubi plus quam 305 milia homines anno 2010 ea loquebantur. Praeterea Ingussi Kazachstaniam et Turciam incolunt. Saeculo undevicesimo interdum litteris Arabicis Ingussi scripserunt. Anno 1865 primo scriptura Cyrillica Ingussica a Petro Uslar creata est. Anno 1923 scriptura Ingussica e litteris Latinis elaborata est,  et post 1938 litteris Cyrillicis Ingussi utuntur.

## Notae
## Bibliographia
* Мальсагов 3. К. Ингушская грамматика со сборником ингушских слов. Pylis Caucasiis 1925. (ars grammatica) 
* Мальсагов 3. К. Грамматика ингушского языка. Severae 1963. (ars grammatica) 

## Nexus externi 
* Ars grammatica Ingussica 
* Lexicon Ingussico-Russicum

Categoria:Ingussetia
Categoria:Linguae Russiae
Categoria:Linguae Caucasicae Boreorientales
GFriend

thumb|GFriend
**GFriend** (트와이스) grex musicus Reipublicae Coreanae est. Congregatus est anno 2015.

## Gregis sodales 
* Sowon
* Yerin
* Eunha
* Yuju
* SinB
* Umji

* K-pop

## Nexus externus 
Categoria:Greges musici Coreae
Categoria:Constituta 2015
Anandamidum

**Anandamidum** vel '''*N*-arachidonoylaethanolaminum** (**AEA'*) est neurotransmissor et acidum adipatum ab acido arachidonico, uno acidorum adipatorum omega-6 essentialium, derivatum. Pars nominis prima de Lingua Sanscrita (*ananda* = felicitas) Lingua Sanscrita.

Effectus anandamidi cum praesentia receptoriorum cannabinoideorum nexi sunt. Putatur quoque anandamido effectus in morbis mentis esse.

## Natura chemica 
Compositum est anandamidum longa ex molecula acidi arachidonici per amino secundario cum aaethanolo (aeathanolamino) coniunctum. Nomen IUPAC est (5Z,8Z,11Z,14Z)-*N*-(2-hydroxy-aethyl)-icosa-5,8,11,14-tetraenamidum.

## Biochemia 
In hominibus synthesis anandamidi acidum arachidonicum requirit, ex quo*N''-arachidonoyl phosphatidylethanolaminum (NAPE) generatur.

Fasciculus:Arachidonic acid.svg|Acidum arachidonicum
Fasciculus:Secondary-amine-2D-general.svg|Aminum secundarium
Fasciculus:Ethanolamine-2D-skeletal-B.svg|Aethanolaminum
Fasciculus:Ethanol-2D-skeletal.svg|Aethanolum(alcohol primarium)
Fasciculus:Primary-amine-2D-general.svg|Aminum primarium

## Notae 
## Bibliographia 
* Mechoulam R., Fride E.: The unpaved road to the endogenous brain cannabinoid ligands, the anandamides in “Cannabinoid Receptors” (ed. R. Pertwee), Academic Press, London. Pp. 233-258 (1995).

* Cannabis

Categoria:Neurotransmissores
Lingua Talyschensis

**Lingua Talyschensis** est lingua Iranica Boreo-occidentalis, qua loquuntur Talyschi. Talyschi Persiam septentrionalem ad litus maris Hyrcani incolunt necnon montes Talyschenses in Atropatene Meridionali. Circa  218 000 homines lingua Talyschensi loquuntur. Talyschi Iraniae litteris Arabicis utuntur. In Atropatene ab anno 1929 litteris Latinis libri Talyschenses edebantur, sed latinizatione finita post annum 1938 litteris Cyrillicis lingua Talyschensis in Atropatene utebatur et a decennio 200 novum abecedarium Talyschense Latinum elaborabatur. Quattuor ergo abecedaria Talyschensia exsistunt.

## Notae
## Bibliographia
*  Миллер Б. В. Талышский язык. Moscuae, 1953. (ars grammatica) 

## Nexus externi 
* Ars grammatica Talyschensis 
* Vicipaedia Talyschensis

Categoria:Linguae Atropatenae
Categoria:Linguae Iraniae
Talyschensis
Lingua Lazica

**Lingua Lazica** est lingua Kartveliana familiae Caucasicae, qua loquuntur Lazi. Lazi Turciam septentrio-orientalem ad litus Ponti Euxini incolunt necnon Georgiam meridie-occidentalem. Circa  20 000 homines lingua Lazica in Turcia et circa 2 000 in Georgia loquuntur. Lazi Turciae nunc  litteris Latinis scribunt, sed variis modis. In Georgia decenniis 193 et 194 litteris Latinis libri Lazici edebantur, sed latinizatione finita sine scriptura lingua Lazica manebat. A decennio 200 litteris Georgianis interdum lingua Lazica utitur.

Linguae Mingrelicae Lazica propinqua est.

## Notae
## Bibliographia
*  Марр Н. Грамматика чанского (лазского) языка. Petropoli 1910. (ars grammatica)  

## Nexus externi 
* Nicolai Marr ars grammatica Lazica (fasciculus *.djvu) 

Categoria:Linguae Turciae
Categoria:Linguae Georgiae
Categoria:Linguae Kartvelianae
Lingua Iudaica Bocharensis

**Lingua Iudaica Bocharensis** (vulgo *Buchori*) est linguae Tadicianae dialectus, qua loquuntur Iudaei Bocharenses. Circa 3000 homines in Tadicistania et Usbecia hac dialecto loquuntur, circa 30 000 in Israel et circa 70 000 in Civitatibus Foederatis. Scriptura Hebraica lingua Iudaica Bocharensis utitur. Ab anno 1928 ad annum 1940 libri Bocharenses litteris Latinis edebantur.

## Notae
## Nexus externi
Vicipaedia in lingua Iudaica Bocharensi in *Incubatrice*

## Bibliographia
*  Зарубин И. И. Очерк разговорного языка самаркандских евреев // Иран. Т. 2. Leninopoli 1928.  

Categoria:Linguae Israelis
Categoria:Linguae Uzbeciae
Categoria:Linguae Tadzikistaniae
Categoria:Linguae Civitatum Foederatarum
Categoria:Linguae Iudaicae
Categoria:Lingua Persica
Receptorium adrenergicum

[thumb|[Receptorium adrenergicum beta-2 exemplum receptoriorum adrenergicorum.]]
**Receptoria adrenergica** sive **adrenoceptoria** est grex receptoriorum neurotransmissorium. Ea sunt receptoria proteino G copulata. Substantia receptoria adrenergica stimulantes sunt catecholamina ut noradrenalinum, adrenalinum.

Se dividunt receptoria inter typos alpha et beta.

Medicamenta, quae receptoria adrenergica alpha inhibent, saepe *alpha inhibitores* vocantur; pariter *beta inhibitores*, qui receptoria adrenergica beta inhibent.

## Receptoria ß 
Receptoria ß proteino G copulata sunt. Inter alia munus eorum gubernationem functionum cardiovascularium. Praetera momentum maius pathogenesis arrhythmiarum velut insufficientiae cordis. Receptoria neurotransmissore noradrenalini de synapsibus liberata vel catecholaminis sanguinis incitantur. Tres suptypi descripti sunt:
* Receptorium ß1
* Receptorium ß2
* Receptorium ß3

## Notae 
* Systema nervosum autonomicum
* Receptorium adrenergicum alpha-1
* Receptorium adrenergicum alpha-2

## Nexus externi 
* De adrenoceptoriis. 
* Codices genetici receptoriorum.

Categoria:Neurotransmissores
Biedermeier

**Biedermeier** nomen quoddam est in Ludovici Eichrodt poesi, quo homo mentis non ita compos, paulo trossulus, tamen benignus atque sincerus appellatur. Istud nomen autem postea epochae historicae Germanicae datum est, quo designatur tempus inter Consilium Vindobonense et Res novas anni 1848.
## Argumenta
Medio saeculo XIX homines quidam seditionem praeparaverunt, ut ipsi participes fierent in rebus politicis; antea animus magis ad litteras et vitam spiritalem versus erat et multi nolentes volentes privata publicis anteposuerant. Germania miseranda bellis Napoleonicis confecta et viribus destituta modestiam colere maluit: quae felicitas et in supellectilibus sentiebatur. Habitationis talis exemplo sit Goethii domus Vimariensis. Quod ad politicam attinet Clemens Vencelus Nepomucus Lotharius Metternicus diu constitutione cives fraudavit, ut oboedirent et rebus privatis gauderent. Quoad litteras Adalbertus Stifter velut Nicolaus Lenau multis auctor epochae Biedermeier typicus habetur, quoad picturas autem Carolus Spitzweg.
## Bibliographia 
* Joachim Bark: *Biedermeier und Vormärz/Bürgerlicher Realismus*. Geschichte der deutschen Literatur, Bd.&nbsp;3. Klett, Stutgardiae 2001. ISBN 3-12-347441-0.
* Marianne Bernhard: *Das Biedermeier: Kultur zwischen Wiener Kongreß und Märzrevolution*. Econ, Dusseldorpii et Vindobonae 1983. ISBN 3-430-11313-X.
 
* Wolfgang L. Eller: *Biedermeier-Möbel*. Battenberg, Regenstauf 2008. ISBN 978-3-86646-018-8. 
* Klaus D. Füller: *Erfolgreiche Kinderbuchautoren des Biedermeier. Christoph von Schmid, Leopold Chimani, Gustav Nieritz, Christian Gottlob Barth*. Francofurti ad Moenum 2005. ISBN 3-631-54516-9. 
* Johann Kräftner: *Biedermeier im Haus Liechtenstein Wien*. Prestel, Vindobonae 2005. ISBN 3-7913-3496-4.
* Renate Krüger: *Biedermeier. Eine Lebenshaltung zwischen 1815 und 1848*. Vindobonae 1979.
* Konstanze Mittendorfer: *Biedermeier oder das Glück im Haus. Bauen und Wohnen in Wien und Berlin 1800-1850*. Vindobonae 1991.
* Hans Ottomeyer: *Biedermeiers Glück und Ende. Die gestörte Idylle 1815–1848*. Hugendubel, Monaci 1987. 
* Gerhard Schildt: *Aufbruch aus der Behaglichkeit. Deutschland im Biedermeier 1815–1847*. Brunsvici 1989. 
*Hans Peter Treichler: *Die bewegliche Wildnis. Biedermeier und ferner Westen*. Schweizer Verlaghaus, Turici  1990. ISBN 3-7263-6523-0.
* Angus Wilkie: *Biedermeier. Eleganz und Anmut einer neuen Wohnkultur am Anfang des 19. Jahrhunderts*. DuMont, Coloniae Agrippinae 1987.
* Georg Himmelheber: *Kunst des Biedermeier 1815-1835*. Prestel, Monaci 1988. ISBN 3-7913-0885-8.

## Nexus externi 
* Temporis conspectus apud BHAK/PHAS Bludenz 
* Ist das Biedermeier? 
* "Biedermeiertänze" (1993)  

## Fons
*Meyers Großes Konversations-Lexikon*, vol 2. Lipsiae 1905, p. 832 (hic in interreti)
Kasuga-taisha

thumb|Porta Kasuga-taisha pres sanctuarium
**Kasuga-taisha** (Iaponice:春日大社) est templum Shintonis in Nara constituta anno 768. Origo templi est pro familia Fujiwara et deitates Ame-no-Koyane e templo Hiraoka in Osaka Orientali, Futsunushi-no-mikoto e templo Kashima et Takamikatsuchi-no-mikoto e templo Katori vocantur. 

Anno 1998, ad Patrimonium totius mundi rgestum est.

thumb|Aedificia apud Kasuga-taisha
thumb|Lanternae pres aedificina

## Neus externi 
*Situs publicus (Iaponice)

Categoria:Shinto
Categoria:Templa
Categoria:Aedificia Iaponiae
Categoria:Loci hereditatis mundialis in Iaponia
Monasterium Eisbergen

**Monasterium  Eisbergen** abbatia orthodoxa-benedictina est, fundatum anno 1980 in  civitate Colonia Agrippina sub patrocinio Assumptionis Mariae, situm ab anno 2009 in vico Eisbergen, quem pertinet ad civitatem Porta Westfalica, provincia Westfalia orientalis.

Abbas hujus monasterii est Dom Thomas Komossa. 

## Nexus externi 
* Pagina interretialis monasterii

Categoria:Monasteria Germaniae
Categoria:Colonia Agrippina
Categoria:Rhenania Septentrionalis-Vestfalia
Deus ex machina

**Deus ex machina** est locutio Latina ad actionem dramatum antiquorum pertinens. Machina in ea locutione est apparatus, per quem persona, plerumque deum vel deam repraesentans, systemate quodam funium desuper demissus vel elevatus in scaenam descendere vel ab ea devolare videbatur; sola eius apparitione nodus tragicus solvi potuit.

## De nomine et historia
Locutio „deus ex machina" e lingua Graeca deprompta, qua legitur "ἀπὸ μηχανῆς θεός", et Latine versa vulgo in usu est. Qua locutione  primum Aristoteles in ea parte librorum de poeticis, quae ad nos pervenit, de tragoedia disserens, utitur, cum poetas talibus machinationibus uti nequaquam debere docet, hisce fere verbis: Φανερὸν οὖν, ὅτι καὶ τὰς λύσεις τῶν μύθων ἐξ αὐτοῦ δεῖ τοῦ μύθου συμβαίνειν, [1454b] καὶ μὴ ὥσπερ ἐν τῇ Μηδείᾳ ἀπὸ μηχανῆς [...]. Ἀλλὰ μηχανῇ χρηστέον ἐπὶ τὰ ἔξω τοῦ δράματος, ἢ ὅσα πρὸ τοῦ γέγονεν ἃ οὐχ οἷόν τε ἄνθρωπον εἰδέναι, ἢ ὅσα ὕστερον, ἃ [5] δεῖται προαγορεύσεως καὶ ἀγγελίας· ἅπαντα γὰρ ἀποδίδομεν τοῖς θεοῖς ὁρᾶν. (Latine: 'Ita probatur etiam in fabulis solutiones nodorum ab ipsa fabula accidere [1454b] neque ut in *Medea* (sc. Euripidis) ex machina [...]. Machinà autem utendum est ad res extra dramatis actionem vel ante eam actas, quas homines scire nequeunt, vel post, quae praenuntiationem et adnuntiationem postulant. Omnia enim videre dis tribuimus'.)

Eiusmodi deliberationibus Aristoteli persuasum erat Sophoclis Oedipum tyrannum tragoediae perfectae exemplar esse: huius dramatis actionem, ut evocata sit rebus supranaturalibus, sc. oraculo Delphico, id est Apollinis, et aenigmate Sphingis - quibus rebus ablatis iam nihil est, quo fabula evolvatur -, ita tamen in scaena agi omissis omnibus rebus, quae extra actionem dramatis sint, et perfici tantum a personis fabulam suis consiliis agentibus rationaliterque finem dispicientibus.

Rationem mediam inter *omni* et *nullo modo* deum ex machina produci decere, invenimus apud Horatium in sua arte poetica. Ibi enim declarat, qua condicione numen aliquod ad fabulam pertricosam solvendam inducere poetis liceat: „ ... nec deus intersit, nisi dignus vindice nodus / inciderit." .

Etiamnunc personae - non solum dei nec solum e machina theatrali - in scaenam introducuntur, ut, necopinati circumstantibus, crisin vel discrimen aliquod rerum ad eventum prosperum perducant. Nostris autem temporibus de deo ex machina dicitur etiam ad personam indicandam, quae interventione sua exitum rerum quarumlibet exoptatum adduxerit.

## Exempla dei ex machina
*Aeschylus, Athena in dramate *Eumenides*
*John Gay in Beggar's Opera
*Bertoldus Brecht, equitans regis nuntius in ''Die Dreigroschenoper"

## Notae
Categoria:Res scaenicae
Allia Potestas

[thumb|[Inscriptio sepulcralis Alliae Potestati (utere nexum hypertextualem imaginis ut transcriptionem verborum legas).]]
**Allia Potestas** fuit liberta quae Perusiae inter saecula primum et quartum aerae vulgaris vixit.

Solum noscimus eam inscriptione sepulcrali  inventa Romae anno 1912,  in qua alteruter amatorum animi corporisque praestantiam mulieris amatae laudat. Polyandriam (certe non sensu legali, sed solum sensu sociologico) Alliae ita describit:
: Haec duo dum vixit iuvenes ita rexit amantes
: exemplo ut fierent similes Pyladis et Orestae
: una domus capiebat eos unusque et spiritus illis.

Suspicantur Alliam originis Graecae esse et nomen  *Potestas* versionem nominis Graeci *Δύναμις* esse.

## Notae 
Categoria:Roma antiqua
Categoria:Incolae Italiae
Instituta Technologiae Indica

**Instituta Technologiae Indica,** nomine usitate imminuto **IIT,** sunt publica educationis superioris instituta se gubernantia, quae in India sita sunt. Reguntur ab Actu Institutorum Technologicae 1961, qui institutiones momenti nationalis nominat atque eorum potestates, officia, formasque gubernandi subtiliter enumerat. Qui actus praeterea viginti tria instituta perscribit, quorum quodque se gubernat, sed aliis per Consilium IIT conectitur, quod consilium commune earum administrationi praeest. Minister Progressus Opium Humanarum ex officio est praefectus consilii. Anno 2018, numerus subsellorum (Anglice *seats*) in rationibus subgraduatorum in omnibus IIT erat 11&thinsp;279.

## Index institutorum 
## Alumni notabiles 
[thumb|[Aedificium Hijli Detention Camp pro primo aedificio academico IIT Kharagpur profuit.]]
[thumb|IITG, anno [1994 conditum.]]
thumb|upright=0.8|Bibliotheca PK Kelkar, IIT Kanpur.
thumb|upright=0.8|Bibliotheca Media, IIT Roorkee.
[thumb|upright=0.8|[Aedificium ordinis mathematicae, IIT Delliii.]]
Inter alumnos notabiles sunt:
* Raju Narayana Swamy, praefectus IAS
* Sundar Pichai, principalis minister executivus societatis Alphabet Inc. et subsidiarii Google LLC
* Arvind Kejriwal, principalis minister Dellii
* Raghuram Rajan, olim gubernator Argentariae Reservatae Indiae

* Instituta Administrationis Indica
* Institutum Scientiae Indicum

## Notae 
## Bibliographia 
* Agarwal, Rajeev. 2013. *What I Did Not Learn at IIT.* India: Random House. ISBN 978-8-184-00486-1.
* Bhagat, Chetan. 2004. *Five Point Someone: What not to do at IIT.* India: Rupa & Co. ISBN 81-291-0459-8.
* Deb, Sandipan. 2004. *The IITians.* India: Penguin Books. ISBN 0-670-04986-7.
* Gates, Bill. 2003. "Bill Gates Speech Transcript: Indian Institute of Technology 50th Anniversary Celebration Keynote." Microsoft corporation. 17 Ianuarii 2003.
* Kirpal, Viney, et Meenakshi Gupta. 1999. *Equality through Reservations.* India: Vedams. ISBN 81-7033-526-4.
* Kripalani, Manjeet, Pete Engardio, et Leah Nathans Spiro. 1998. "INDIA'S WHIZ KIDS—Inside the Indian Institutes of Technology's star factory." *BusinessWeek,* editio internationalis.
* Murali, Kanta. 2003. "The IIT Story: Issues and Concerns." *Frontline Magazine* 20, no. 3 (1 Februarii).
* Rajguru, Suvarna. 2005. "What makes the IITs so chic." *LittleINDIA,* 30 Decembris 2005.
* Rajguru, et Ranjan Pant. 2003. ''IIT India's Intellectual Treasures.* India: Indus Media. ISBN 0-9747393-0-8.
* Subbarao, E. C. 2008. *An Eye for Excellence: 50 innovative years of IIT Kanpur.* Dellii: Harper Collins cum India Today Group. ISBN 978-81-7223-769-1.
* Subramanian, Ajantha. 2019. *The caste of merit: engineering education in India* Cantabrigiae Massachusettae: Harvard University Press. ISBN 9780674987883

## Nexus externi 
*Situs interretialis Consilii IIT proprius.
**The Institutes of Technology Act, 1961.'' PDF.
Lingua Tabassaranica

**Lingua Tabassaranica** est lingua Caucasica Boreorientalis est, qua loquuntur Tabassarani. In Daghestania lingua officialis est, ubi plus quam 126 000 homines ea loquuntur.  Saeculo undevicesimo interdum litteris Arabicis Tabassarani scripserunt. Anno 1928 scriptura Tabassaranica e litteris Latinis elaborata est,  et post 1938 litteris Cyrillicis Tabassarani utuntur.

46 casus grammaticos lingua Tabassaranica habet.

## Notae
## Bibliographia
* Алексеев М. Е., Шихалиева С. Х. Табасаранский язык. — Мoscuae, 2003 (ars grammatica) 
* Генко А. Н. Табасаранско-русский словарь, Мoscuae, 2005. (lexicon Tabassaranico-Russicum)
* Ханмагомедов Б. Г.-К., Шалбузов К. Т. Табасаранско-русский словарь. — Мoscuae 2001. (lexicon et ars grammatica)

## Nexus externi 
* Consonantes Tabassaranici
* Vicipaedia Tabassaranica in *Incubatrice*

Categoria:Daghestania
Categoria:Linguae Russiae
Categoria:Linguae Caucasicae Boreorientales
Virus ARN

**Virus ARN** est virus biologicum et simul regnum, unicum, nomine ***riboviria***, in *taxonomia 2018b* internationali, cum ARN materia genetica. 

Currente in taxinomia 2018b viris ARN attribuuntur:
* unum phylum,
* tres ordines,
* quadraginta unae familiae, velut
* octo genus.

## Taxonomia 2018b (ICTV) 
Secundum classificationen currentem viris ARN attribuuntur phylum singulare, ordines tres, quadraginta unae familiae, genera octo.
### Phylum singulare 
Phylum virorum ARN singulare *Negarnaviricota* nominatum est.
### Ordines 
Currente in taxinomia ordines tres sine classi propria inveniuntur. Eae sunt:
* Ordo *Nidoviralium* (cum *betacoronavira*)
* Ordo *Picornaviralium*
* Ordo *Tymoviralium*

### Familiae 
Currente in taxinomia familiae quadraginta unae sine ordine proprio inveniuntur. Eae sunt:
* *Alphatetraviridae*
* *Alvernaviridae*
* *Amalgaviridae*
* *Astroviridae*
* *Avsunviroidae*
* *Barnaviridae*
* *Benyviridae*
* *Birnaviridae*
* *Botourmiaviridae*
* *Bromoviridae*
* *Caliciviridae*
* *Carmotetraviridae*
* *Chrysoviridae*
* *Closteroviridae*
* *Cystoviridae*
* *Endornaviridae*
* *Flaviviridae*
* *Hepeviridae*
* *Hypoviridae*
* *Kitaviridae*
* *Leviviridae*
* *Luteoviridae*
* *Matonaviridae*
* *Megabirnaviridae*
* *Narnaviridae*
* *Nodaviridae*
* *Partitiviridae*
* *Permutotetraviridae*
* *Picobirnaviridae*
* *Pospiviroidae*
* *Potyviridae*
* *Quadriviridae*
* *Reoviridae*
* *Sarthroviridae*
* *Solemoviridae*
* *Solinviviridae*
* *Togaviridae*
* *Tombusviridae*
* *Totiviridae*
#### *Virgaviridae* 
*Virgaviridae* in plantis inveniuntur. Nomen *virgaviridarum* de forma sua, virga, emanavit.

### Genera 
Currente in taxinomia genera octo sine familia propria inveniuntur. Ea sunt:
* *Albetovirus*
* *Aumaivirus*
* *Botybirnavirus*
* *Deltavirus*
* *Idaeovirus*
* *Papanivirus*
* *Sinaivirus*
* *Virtovirus*

## Notae 
* Pneumonia
* Retrovirus
* Virologia
* 2019-nCoV

Categoria:Vira
!
Systema consignationum status civilis

[thumb|Aedificium magistratus consignationum status civilis [Astrachanum|Astrachani.]]thumb|Aedificium tabulariae  in oppido.**Systema consignationum status civilis** est via et ratio, qua civitas vel auctoritas inferior sicut commune partus, natus, nuptias, obitus et nonnusquam alios eventus in libros, vel hodie saepe in datorum repositoria, refert, quae diligenter secureque asserventur.

Quia systema consignationum statu civili hominum in litteris attestatur, etiam alia indicia, sicut nomina vel parentes hominis in tabulas referuntur vel serius adnotantur.

## Historia 
Cum matrimonium civile iam antea in Batavia concessum esset, consignationes civiles partuum, nuptiarum ac obituum systematice primum in Francia tempore Rerum novarum Francicarum efficiebantur (quod ante in libris parochialibus fieri solebat). Multae civitates sequebantur, et hodie plurimae civitates tale systema habent.

## Appellationes 
Homines cui hoc munus est in variis linguis valde variis vocibus designantur. Francogallice ''officier de l'état civil* (id est *magistratus statūs civilis*) appellatur quod etiam in aliis linguis Romanicis in usu est, sicut et Batave (*ambtenaar van de burgerlijke stand*) et Theodisce in Helvetia (*Zivilstandsbeamter*), cum alibi Theodisce simpliciter *Standesbeamter* (*magistratus statūs*) sit. Graeci huic magistratui nomen magistratus Athenarum antiquarum dederunt qui olim cives cum iure suffragii in tabulas rettulerat: ληξίαρχος (Latine *lexiarchus*). Anglice saepe *registrar'' ('tabularius') appellatur.

Hi magistratus non solum eventus in tabulas referunt, sed in multis civitatibus etiam matrimonia civilia celebrant.

## Pinacotheca testimoniorum status civilis 

Fasciculus:Birth certificate - Australian Capital Territory.jpg|Testimonium partus Australianum
Fasciculus:Marriage certificate1970face.jpg|Testimonium matrimonii Sinense
Fasciculus:2018 Dello Stato Civile Morte Bui Van Doc.jpg|Testimonium obitus Italicum

## Notae 
## Nexus interni 
* Separatio ecclesiae et civitatis
* Tessera identitatis

## Nexus externi 
* Commissio internationalis status civilis

Categoria:Ius
Categoria:Coniugium
Munro S. Edmonson

**Munro Sterling Edmonson** (18 Maii 1924; 15 Februarii 2002) fuit linguista et anthropologus Americanus, qui investigationibus linguarum Mesoamericanarum et culturalis Mesoamericae hereditatis innotuit. Edmonson tempore mortis erat professor emeritus in anthropologia in Universitate Tulane Novae Aureliae in urbe Ludovicianae.

## De vita
Edmonson Nogales in oppido Arizonae adolevit, ubi litteras Graecam et Latinam didicit, iam Anglice Hispaniceque bilinguis. Collegium Harvardianum frequentavit, praecipue sociologiae sed etiam linguis Francicae, Theodiscae, Russicae studens, in Domo Adams habitans, gradumque A.B. cum classi anni 1945 praemature anno 1944 accipiens ut in Classi Civitatum Foederatarum secundo bello mundano mereret. Gradum Ph.D. in Universitate Harvardiana anno 1952 accepit. Contubernalis fuit Thomae Lehrer, cuius *Retractationi Physicae* anno 1952 cantor interfuit, in actione cuius soni a Normanno F. Ramsey Nobelista per machinulam phonographicam filorum impressi sunt.

Professor et lexicographus erat, qui *Quiche-English Dictionary* composuit. Insigniter *The Book of Counsel: The Popol Vuh of the Quiche Maya of Guatemala* ('Liber Consilii: Popol Vuh Maya Quiche Guatemalae'), novam Popol Vuh editionem, anno 1971 edidit et in Anglicum convertit, qui liber conversus ab Instituto Investigationis Americae Mediae in Universitate Tulane Novae Aureliae prolatus est; haec editio fuit prima quae theoriam multiplicum manuscriptorum Popol Vuh suasit. Etiam librum *Heaven Born Merida and Its Destiny: The Book of Chilam Balam of Chumayel* edidit et convertit.

Praeses Societatis Ethnologicae Americanae anno 1966 meruit. Mense Februario 2002, morbo sanguinis Novae Aureliae mortuus est, anno suae aetatis 77.

## Notae
## Bibliographia
*Bricker, Victoria R. 2003. "Munro Sterling Edmonson (1924–2002)." *American Anthropologist* 105 (3): 682–84. doi:10.1525/aa.2003.105.3.682. OCLC 1479294.
*Edmonson, B. W. 1995. "Munro Edmonson, a Life in Anthropology." *Human Mosaic* 28 (2): 7–20. 
*Smith, Walter F. N.d. "Munro S. Edmonson." *The Physical Revue, by Tom Lehrer.* Editio interretialis.

## Nexus externi
* 

Categoria:Alumni Universitatis Harvardianae
Categoria:Anthropologi Civitatum Foederatarum
Categoria:Auctores Anglici
Categoria:Editores
Categoria:Interpretes Civitatum Foederatarum
Categoria:Linguistae
Categoria:Linguistae Civitatum Foederatarum
Categoria:Professores Universitatis Tulane
Categoria:Scriptores Civitatum Foederatarum
Ripa Nigra

thumb|Volga in Ripa Nigra (initium saeculi XX)
**Ripa Nigra** vel **Tschernoiar** (Russice *Черный Яр*) est vicus regionis Astrachanensis Russiae. Usque ad annum 1925 urbs habebatur. In ripa dextra Volgae fluminis sita est.

## Historia 
Anno 1627 arx nomine *Arx nigra* in ripa Volgae laeva aedificata est, anno 1634 in locum altum, ubi et hodie stat, translata est. Anno 1670 a Stephano Razin destructa est. Primo sloboda erat pyrobolistarum, sed anno 1721 pyrobolistae omnes in cosacos reformati sunt. Anno 1782 in numero urbium inclusa est.

Sanctus  hic mortuus et sepultus est.

## Notae 
## Nexus externi 
* De Ripa Nigra in *Lexico encyclopaedico Brockhaus et Efron* 

Categoria:Regio Astrachanensis
Categoria:Loci habitati Russiae
Categoria:Condita 1627
Templum ignis Iasdense

[right|thumb|[Templum ignis Iasdense.]]
**Templum ignis Iasdense** (Persice ), sive **Yazd Ataš Behrām** (), est Zoroastreum ignis templum quod Iasd in urbe Iraniae situm est. In eo consecratur *Ataš Behrām* 'ignis victoriae', qui ab anno 470 aerae vulgaris arsisse dicitur. Ipsum templum anno 1934 constructum est. Unum est ex novem templis Ataš Behrām appellatis, ex quibus ceteri sunt in India.

## Bibliographia 
* 
* 
* 
* 
* 
* 
* 

## Nexus externi 
Categoria:Aedificia Iraniae
Categoria:Confecta 1934
Categoria:Templa
Categoria:Zoroastrismus
Castellum Sibiricum

[thumb|Castelli Sibirici [Iacutia (urbs)|Iacutiae turris cum portis]]
[thumb|Explicatio Anglica, quid sit *ostrog*, in tabula [Mare Ochotense|maris Ochotensis anni 1773]]
**Castellum Sibiricum** vel ***ostrog*** est genus fortalitiorum vel castellorum vel arcium lignearum, quae saeculis a XIII ad XVII saepe in Russia meridionali et saeculis XVII et XVIII in Siberia aedificabantur. Primo murus e lignis cum acuminibus acribus constructus *ostrog* nominabatur (nam de Russico *acer, острый*, derivatum est), et postea arx vel oppidulum totum tali muro circumcinctum.

Multae urbes Russiae meridionalis et Siberiae sicut arces *ostrog* conditae sunt et saepe diu hoc nomen ferebant. Hae sunt:

* Anadyr
* Biscum
* Brattica
* Crasnoiarium
* Colymensia castella (Inferius, Medium et Superius)
* Cusnezia
* Iacutia
* Ienisea
* Ircutia
* Ischimus
* Cosmae et Damiani urbs
* Mangasea Nova
* Narimum
* Nertschia
* Ochotium
* Omium
* Ripa Nigra
* Salechardum
* Samara
* Saratovia
* Scopinum
* Tara
* Tschita
* Tomium
* Udinium
* Udinium Inferius
* Volgogradum

etc.
## Notae 
## Nexus externi 
* De arcibus *ostrog* in *Lexico encyclopaedico Brockhaus et Efron* 

Categoria:Aedificia bellica
Categoria:Habitationes
Categoria:Colonizatio
Categoria:Historia Russiae
Imala

**Imāla** (vel litteris Arabicis إمالة "obliqua, inclinata") est mutatio vocalica multis in dialectis linguae Arabicae praesens, ubi vocalis aperta, vel brevis vel longa, /ɛ/ aut /e/ in aliquibus morphologicis phonologicisque contextibus fit. Imāla non solum in linguā Arabicā modernā sed etiam in classicis linguae Arabicae varietatibus probatur, inter quas variae qirā'ae (Arabice قراءة) seu lectiones Alcorani. Sicuti evidentissimum phaenomenon, imāla crebro unus e characteribus plus singularibus dialectorum ubi probantur, ut in Arabicā Levantinā.

## Arabica classica
Historice, imāla antiquarum dialectorum Nadiensium ac Tamimensium character erat, ubi probatur vel in verbis temporalibus vel flexis substantivis. Sunt multi casūs ubi imāla idonea est; communissimorum aliqui infra referuntur:

### Morphologicae rationes
* Afficit litteram alif exeunte vocabulo cum littera yā' subditur aut cum litterā yā' aliquibus casibus subdi potest.
V.gr.:  الأعلى‎ ([ælʔæʕleː], "altissimus")

### Phonologicae rationes
* Analoge, imāla probatur si littera alif directe litteram yā' sequitur aut alia littera hac a litterā eam separat. Quod adhuc probari potest si duae litterae separatae sunt, sed secunda hāʾ esse debet. Imāla plerumque crebrior est ante litteram yā' geminam quam yā' simplex.
V.gr.: صيام‎ ([sˤijeːm], "ieiunium") 

* Eodem modo, imāla probatur cum alif litterā sono i praecessā praeceditur.
V.gr.: إناث‎ ([ʔineːθ], "feminae")

* Etiam littera haud pharyngalizata quam sequitur littera yāʾ simplex in imālam in litterā alif directe ante eam inducere potest. Sicuti soni j casū, consonans aut consonans cum hāʾ inter ambas hunc processum non obstruit.
V. gr.: كافر‎ ([keːfir], "incredulus") 

## In Alcorano
Multae qirā'ae (Arabice قراءة) seu lectiones Alcorani imālam saltem semel faciunt. Alii, sicuti Hafsiani aut Qaluniani, solum semel imālā utuntur; alii autem, sicuti Hamzani et Al-Kisaa'iani assidue. Qui ultimi, imāla vocabulorum multitudines afficit, iam generalem propter regulam cuiusdam peculiaris quirā'ae, iam quia peculiare vocabulum imālam pati cogatur. Qirā'a Warshiana, Al-Azraqiano modo, imālam minorem ([ɛ]) assidue et imālam maiorem ([e]) solum unā in obtestatione adhibet.

## Effectūs alias in linguas
Arabicus Andalusianus sonus in Hispaniā Islamicā imālam adhibebat et multa vocabula e Arabicā mutuata, apud quae plurima toponyma, eam servant. *Sevilla,* Hispanicum urbis Hispalis nomen, notum huius rei exemplum est.

## Nexus externi 
* Emilie Pénélope Durand, *Word-final imaala in contemporary Levantine Arabic : a case of language variation and change* (dissertatio Universitatis Texanae, 2011)

Categoria:Lingua Arabica
Categoria:Phonologia
Categoria:Verba Arabica mutuata
Terentius Jones

**Terentius Jones** fuit comoedus Cambricus, particeps gregis Pythonis Montium, dispositor cinematographicus. Natus iuxta Colwyn Bay die 1 Februarii 1942, alumnus universitas Oxoniensis ubi litteris Anglicis studuit Michaelemque Palin primum cognovit, mortuus est Londinii die 21 Ianuarii 2020.

## Opera selecta 
* 1969-1974 (scriptor, histrio) : series televisifica ''Monty Python's Flying Circus*
* 1975 (dispositor cum Terentio Gilliam) : *Monty Python and the Holy Grail*
* 1979 (dispositor) : *Monty Python's Life of Brian*
* 1983 (dispositor) : *Monty Python's The Meaning of Life*

## Notae 
## Bibliographia 
* Andrew Pulver, "Terry Jones, Life of Brian director and Monty Python founder, dies aged 77" in *The Guardian'' (22 Ianuarii 2020)

Categoria:Incolae Angliae
Categoria:Comici
Categoria:Pytho Montium
Velites

thumb|Veles pugnans
thumb|Parma decorata
**Velites** fuerunt genus peditum leviter armatorum qui in exercitu Romano inter annos 211 et 107 a.C.n. pugnabant. Armabantur "parma breviore, gladio, funda, hastis brevibus ac missilibus, non longis et stabilibus, quales erant hastatorum". Velites non separate, sed manipulis hastatorum, principum, triariorumque coniungebantur. Formâ exercitûs a Gaio Mario mutatâ, velites dimissi sunt. 

## Notae 
Categoria:Munera militaria
Categoria:Legiones Romanae
Belgica Regia

**Belgica Regia**, **Belgium Regium** vel **Belgium Meridionale** potest esse:

* Belgium Hispanicum (ab anno 1648)
* Belgium Austriacum

## Notae
Herculaneum

thumb|Vestigia Herculanei
**Herculaneum** est antiquum oppidum Campaniae anno 79 cum Pompeiis et Stabiis ab eruptione montis igniferi Vesuvii deletum. Eodem loco oppidum mediaevale et hodiernum Risina (Italiane hodie *Ercolano*)  postea crescebat.

## Aedificia notabilia 
thumb|Pictura muralis tessellata Herculanei visitata
* Collegium Augustalium
* Villa Papyrorum

## Notae 
## Nexus externi 
* Hortus archaeologicus Herculanei 

!
Categoria:Loci habitati Imperii Romani
Categoria:Loci archaeologici Italiae
Categoria:Loci hereditatis mundialis in Campania
All Sky Automated Survey for SuperNovae

***All Sky Automated Survey for SuperNovae*** (ASAS-SN; “Exquisitio automatica supernovarum in toto caelo”) est institutum automaticum exquisitionis supernovarum et aliorum phaenomenorum astronomicorum transitoriorum. Regitur ab astronomibus ex Universitate Civica Ohiensis. Habet 20 telescopios roboticos in ambobus hemisphaeriis. Exquirere totum caelum quotidie potest.

Initialiter, ASAS-SN quattuor telescopios in Haleakala et quattuor in Cerro Tololo habebat. Anno 2017, duodecim telescopios addiderunt in Chilia, Africa Australe et Texia, cum pecunia ex “Gordon and Betty Moore Foundation”, Universitate Civica Ohiensis, Fundatione Astronomica Montis Cuba, Sinis, Chilia, Dania et Germania. Omnes telescopii habent diametrum 14 cm et ProLine PL230 CCD cameras. Pixeles camerarum 7.8 secundas arcis operiunt. Igitur posterae observationes ab aliis telescopiis usualiter necesse sunt ut accuratiorem locum impetrent.

Meta principalis incepti luminosas supernovas exquirere est. Potentissimum supernovae eventum, ASASSN-15lh, repperit. Tamen saepe detegit alia eventa transitoria, exempli gratia eventa diruptionis aesto (*tidal disruption events*, e.g. ASASSN-19bt), novas galacticas (e.g. ASASSN-16kt, ASASSN-16ma et ASASSN-18fv), variabiles cataclysmicas et excandescentias stellares, ex quibus complures potentissimarum excandescentiarum. Mense iulio 2017, ASAS-SN primam cometam, ASASSN1 sed C/2017 O1 (ASASSN), reperrit. Mense iulio 2019, importantissima data asteroidis 2019 OK potita sunt. Obiecta cum magnitudine inter 18 et 8 detegere potest.

## Notae 
* Astrophysica
* Supernova
* Reliqua supernovae

Categoria:Astronomia
Collegium Augustalium

thumb|Collegium Augustalium intus visum
**Collegium Augustalium** est aedes Herculanei in Campania. Quae aedes cum omni oppido circumiacente anno 79 ab eruptione Vesuvii deleta est. Cadaver hominis singuli, fortasse ianitoris, intus in cubiculo mortuus, repertus est, cuius cerebellum propter calorem extremum vitrificatum esse censetur.

## Bibliographia 
thumb|Inscriptio inauguralis Collegii Augustalium
* Pierpaolo Petrone et al., "Heat-Induced Brain Vitrification from the Vesuvius Eruption in c.e. 79" in *New England Journal of Medicine* vol. 382 (2020) pp. 383-384

## Nexus externi 
* "Collegio degli Augustali" apud *Scavi di Ercolano*

Categoria:Herculaneum
Categoria:Collegia
Categoria:Confecta saeculo 1
Categoria:Religio Romana
Hideki Yukawa

thumb|Hideki Yukawa
**Hideki Yukawa** (Iaponice 湯川秀樹 "Yukawa Hideki", natus die 23 Ianuarii 1907; mortuus 8 Septembris 1981) fuit physicus Iaponicus qui exsistentiam mesonorum theorietice praedicavit anno 1935, quod demonstrata est et Praemium Nobelianum physicae accepit anno 1949 ratione studii mesonis.

Eius alma mater fuit universitas Kiotoensis, et professor universitatarius Osacae erat, Res classicae Sinicae antiquae et wakae eruditus et pacifista fuit qui manuscriptum Russell-Einstein de exarmatione nucleari convertit.

## Notae 
*6913 Yukawa

Categoria:Alumni Universitatis Kyotensis
Categoria:Pacifistae
Categoria:Physici Iaponiae
Categoria:Praemium Nobelianum Physicae
Betacoronavirus

**Betacoronavira** sunt grex virorum biologicorum et simul virorum ARN atque unum ex quattuor coronaviris subfamiliae Orthocoronavirinarum internationali, cum ARN materia genetica.

Inter betacoronavira etiam *coronavirus Wuhaniense* (*2019-nCoV*) vel *SARS-CoV* inveniuntur.

## Notae 
* COVID-19
* Pneumonia

## Nexus externi 
* Ordo mundi sanitarius de coronaviro novo, 2019-nCoV. 

Categoria:Riboviria
Nidovirales

**Nidovirales** sunt ordo virorum biologicorum cum ARN materia genetica (virus ARN) et, in *taxonomia 2018b* internationali, una ex tribus ordinibus regni *riboviriorum*.

Currente in taxinomia (2018b) *nidoviralium* attribuuntur subordines septem:
* Subordo Abnidovirineae
* Subordo Arnidovirineae
* Subordo Cornidovirineae (cum 2019-nCoV)
* Subordo Mesnidovirineae
* Subordo Monidovirineae
* Subordo Ronidovirineae
* Subordo Tornidovirineae

## Notae 
* Pneumonia

Categoria:Riboviria
!
Picornavirales

**Picornavirales** sunt ordo virorum biologicorum cum ARN materia genetica (virus ARN) et, in *taxonomia 2018b* internationali, una ex tribus ordinibus regni *riboviriorum*.

Currente in taxinomia (2018b) *picornaviralium* attribuuntur subordines septem:
* Subordo Dicistroviridae
* Subordo Iflaviridae
* Subordo Marnaviridae
* Subordo Mesnidovirineae
* Subordo Picornaviridae
* Subordo Polycipiviridae
* Subordo Secoviridae

## Notae 
Categoria:Riboviria
!
Tymovirales

**Tymovirales** est ordo virorum biologicorum cum ARN materia genetica (virus ARN) et, in *taxonomia 2018b* internationali, una ex tribus ordinibus regni *riboviriorum*.

Currente in taxinomia (2018b) *tymoviralium* attribuuntur:
* Familia Alphaflexiviridae
* Familia Betaflexiviridae
* Familia Deltaflexiviridae
* Familia Gammaflexiviridae
* Familia Tymoviridae

In *bambusa vulgaris* nidovirales colorem partium foliorum mutare possunt.

## Historia 
Ordo *tymoviralium* primum in taxinomia annis 2011 inventus est.

## Notae 
* Pneumonia

Categoria:Riboviria
Adenoma hypophyseale

thumb|Adenoma hypophyseale.
**Adenoma hypophyseale** est tumor glandulae pituitariae (hypophysis). Inter neoplasmata cerebralia inveniuntur centesimae ab decem ad viginti quinque adenomata hypophysealia.

Hodie secundum functiones biologicas dividuuntur adenomata hypophysealia in categorias tres:
* Adenomata benigna (65%)
* Adenomata invasiva (35%)
* Carcinomata (0.1 - 0.2%)

Praeterea vocantur: 
* Macroadenomata - magnitudine plus quam 10 mm (0.39 in) 
* Microadenomata - macroadenomati magnitudine minore
*Incidentaloma* dicitur, si adenoma forte inveniatur.

## Hypophysis 
thumb|Situs hypophysis

Hypophysis, sive glandula pituitaria, est glandula endocrinea, nexa cum hypothalamo cerebri, iuxta ventriculum tertium et chiasma opticum.

Lobus anterior (adenohypophysis) hormonta generat (ACTH, TSH, FSH, LH, GH, PRL), ac pars intermedia MSH. Pars nervosa glandulae pituitariae (neurohypophysis), pars systematis endocrineim per fibras nervales cum hypothalamo coniuncta est. 

Hormonta hypophysealia effectus organorum sexualium, glandulae thyreoideae, metabolismi perficiunt.

## Adenomata in genere 
Adenomata in genere sunt tumores benigni cellularum epithelialium tunicarum mucosae ve glandularum, quae in omne organorum observari possunt, saepe tractus gastrointestinalis (polyposis).

## Symptomata et signa adenomatis hypophysealis 
Quaeque adenomata hormonta, imprimis GH et PRL (prolactinoma) - rarius TSH (TSH-oma), secernunt, alia nulla; ergo symptomata hormontis secretis pendent. Non raro perturbationes videndi vel capitis dolor (per exemplum hemicrania vel cephalgiae autonomicae trigeminales) narrantur. Etiam symptomata mentis nonnumquam observantur (depressio, timor, et alia).

## Therapia 
Saepe tractatio per operationem fit. Aditus chirurgicus sit transsphenoidalis cum endoscopio et instrumentis medicis.

## Notae 
* Tumor cerebri

## Nexus externi 
* *National Cancer Institute*: Tractatio adenomatum hypophysealium. 
* *National Institute for Health and Care Excellence*: Descriptio operationis transsphenoidalis. 

Hypophyseale adenoma
Categoria:Tumores cerebri
Kamyschin

thumb|Domus *Fedoseev* Kamyschin saeculo XIX aedificata est.
**Kamyschin** (Russice *Камышин*) est urbs in regione Volgogradensi Russiae. In ripa dextra Volgae fluminis (vel receptaculi aquae Volgogradensis), in ostio Kamyschinkiae fluminis situs est. Incolas 111 775 anno 2017 habuit. Volgae latitudo in Kamyschin quattuor vel quinque chiliometra est; in ripa laeva Nicolaopolis urbs stat.

## Historia 
Ordae Aureae colonia loco Kamyschin hodierni fuit. Anno 1667, Stephanus Razin per Kamyschinkam in Volgam exiit et rebellionem coepit. Anno 1668 in ostio Kamyschinkae arx aedificata est; anno 1670 a copiis Razin incensa est, sed restituta. Petrus Magnus hic canalem inter Volgam et Tanaim fodere statuit, sed opus imperfectum mansit. Sloboda erat pyrobolistarum, quae *Demetriopolim* nomen in honorem Demetrii Thessalonicensis habebat. Anno 1708 a Condratio Bulavin, annoque 1778 ab Aemiliano Pugačëv, Demetriopolis captus est. Anno 1780 a Catharina II in numero urbium Demetriopolis perscripta est et nomen hodiernum cepit. Commercio in Volga florente, urbs crescebat.

## Notae 
## Nexus externi 
Categoria:Condita 1668
Categoria:Urbes regionis Volgogradensis
Scaenarium

[thumb|Scaenarium spectaculi *Quidam* a [Cirque du Soleil oblati.]]
**Scaenarium** Italice *scenario* 'quod acu ad scaenam figitur' a Graeco σκηνή) in artibus activis est synopticum eventús vel seriei actionum eventuumque corpus. In ''commedia dell'arte* scaenarium erat adumbratio ingressionum et egressionum, actio argumentum ludi describens, quae ad tergum scaenae re vera figebatur. Quae res Italice nunc appellatur *canovaccio,'' 'quod ad textile ex quo scaena constructa est figitur'.

Scaenaria ex renascentia exstantia solum nomina partium, breves actionis descriptiones, et mentiones certorum *lazzi* (iocorum solitorum) continent, sine ampliori explicatione. Eruditi credunt hoc genus scaenariorum fuisse fundamenta perfunctionis omnino improvisatoriae, sed ut videtur simplices argumenti commemorationes continebant pro actoribus in distributione partium qui legere poterant. Greges *commedia* hodierni saepissime scriptis utuntur quibus sunt varii extemporizationis additae gradus.

In operis musicis vel ballationibus creandis, scaenarium saepe primum excogitatur ad modum accommodationis primi fontis indicandum et ad elementa personarum, actionum, argumentorum summatim describenda, res quae in libello plene excogitato sive scripto amplificari deinde possunt. Quae adumbratio esse potest praeconium quod productores, directores, vel compositores futuros trahit.

Auctores scaenarii ballationum, ludorum musicorum, operarumque musicarum usitate hodie inter choreographos, compositores, aliosque rei creatores nominantur.

## Notae 
*Ludus scaenicus
*Scaenographia
*Scriptum scaenarium
*Theatrum

## Nexus externi
*"Scenario: Dramatic Literature." *Encyclopaedia Britannica.*

Categoria:Cinematographia
Categoria:Drama
Categoria:Theatrum
Thomas Simon

**Thomas Simon** (Londinii die 26 Aprilis 1618 baptizatus; die 26 Iulii 1665 sepultus) e familia Hugenotorum ortus, fuit monetarius. Scalptor principalis apud Monetam Anglicam ab anno 1645 usque in 1660 meruit.  

## Bibliographia 
* Derek Allen, "Warrants and sketches of Thomas Simon" in *British Numismatic Journal* vol. 23 (1938-1941) pp. 439-448 
* Helen Farquhar, "Thomas Simon, "one of our chief engravers"" in *Numismatic Chronicle* (1932) pp. 274-310
* Helen Farquhar, "New light on Thomas Simon" in *Numismatic Chronicle* (1936) pp. 210-234
* Marvin Lessen, "The Cromwell Dunbar medals by Simon" in *British Numismatic Journal* vol. 51 (1981) pp. 112-127
* Marvin Lessen, "The Cromwell Funeral Medal by Simon" in *British Numismatic Journal* vol. 52 (1982) pp. 151-157
* Marvin Lessen, "Simon's mill gold coins and medals of Charles II, 1660-62" in *British Numismatic Journal* vol. 65 (1995) pp. 151-168
* Marvin Lessen, "Notes on Simon's pattern (petition) crown of Charles II" in *British Numismatic Journal* vol. 75 (2005) pp. 91-112
* H. E. Pagan, "Presidential Address" in *British Numismatic Journal* vol. 58 (1988) pp. 177-189 (de opere Thomae Simon)
* George Vertue, *Medals, coins, great seals, and other works of Thomas Simon*. Editio aucta. Londinii, 1780 Textus apud *Internet Archive*
* W. W. Wroth, Matthew Craske, Lesley Craske, "Simon, Thomas (bap. 1618, d. 1665)" in 

## Nexus externi 
Categoria:Nati saeculo 17
Categoria:Mortui 1665
Categoria:Artifices Britanniae
Categoria:Monetarii
Alix Olson

[thumb|Alix L. Olson [verbum dictum|verbis dictis perfungitur.]]
**Alix L. Olson** (nata  in oppido Pennsylvaniae anno 1975) est poeta Americana quae solum generi verbo dicto operatur. In suis operibus poeticis, ancipites capitalismi, rassismi, sexismi, homophobiae, heterosexismi, misogyniae, patriarchiaeque res tractare solet. Se queer et feministam identificat, socialismo favens.

Olson Universitatem Holmiensem anno 1996 frequentavit, gradum autem A.B. in Universitate Wesleiana in Connecticuta anno 1997 accepit, ac Ph.D. in scientia politica in Universitate Massachusettensi ad Amherst anno 2018 exspectabat.

Olson in Nuyorican Poets Café Novi Eboraci in urbe anno 1997 perfungi coepit. Professor adiutor in Emory University–Oxford College studia mulierum, generis, sexualitatisque docet.

## Notae
## Bibliographia
*Bonair-Agard, Roger, et al. 2000. ''Burning down the house: selected poems from the Nuyorican Poets Café's National Poetry Slam Champions.* Praefatio Bob Holman, postfatio Guy LeCharles Gonzalez. Novo Eboraci: Soft Skull Press.
*Olson, Alix, ed. 2007. *Word warriors: 35 women leaders in the spoken word revolution.* Praefatio Eve Ensler. Emeryville Californiae: Seal Press. ISBN 9781580052214, ISBN 1580052215.

### Discographia
*2001: *Built Like That.*
*2003: *Independence Meal.*
*2014: *Protagonist.''

Categoria:Alumni Universitatis Holmiensis
Categoria:Alumni Universitatis Wesleyanae
Categoria:Auctores Anglici
Categoria:Homosexualitas
Categoria:Incolae Pennsilvaniae
Categoria:Poetae Civitatum Foederatarum
Categoria:Scriptores Civitatum Foederatarum
Categoria:Socialistae Civitatum Foederatarum
Categoria:Verbum dictum
Ripum

Villa de **Ripum** vel **Ripun**, vulgo *Ripon*, est urbs Isuriae septentrionalis. Ibi nundinae ab anno 1194, mercatus autem iam ab anno 1129 tenebantur.

thumb|upright=1.25|Nundinae Riponenses die Iovis celebratae
Urbs hodierna originem habet e coenobio hoc fere loco anno circiter 657 a monachis Scoticis condito. Dioecesis Riponensis ecclesiae Anglicanae anno 1836 constituta, anno 2014 in dioecesem Ledesiensem congessa est, sed cathedralis quae hodie visitatur inter annos fere 1220 et 1547 constructa est sub specie ecclesiae collegiatae. Thermae in urbe Ripum olim frequentabantur, quarum aedificium principale, *Ripon Spa Baths* nuncupatum, hodie ad piscinam publicam adhibetur.

## Notae 
## Bibliographia 
[thumb|Thermae (*Spa Baths*) anno [1905 aedificatae]]
* Edna Ellis, *A Ripon Record, 1887–1986*. Cicestriae: Phillimore, 1986. ISBN 0-85033-600-7
* W. Farrer, ''The history of Ripon: with descriptions of Studley-Royal, Fountains' abbey, Newby, Hackfall, &c. &c. An analysis of Aldfield spaw; and lists of the rarer indigenous plants found in the neighbourhood*. Ripum, 1806 Textus apud *Internet Archive*
* Joyce M. Horn, David M. Smith, Patrick Mussett, "Ripon" in *Fasti Ecclesiae Anglicanae 1541-1857: Volume 11, Carlisle, Chester, Durham, Manchester, Ripon, and Sodor and Man Dioceses* (Londinii, 2004) p. 125 ff., *British History Online*
* "Ripon" in 
* Elizabeth J. E. Pirie, "The Ripon Hoard, 1695: Contemporary and Current Interest" in *British Numismatic Journal* vol. 52 (1982) pp. 84-103
* Celia Thomson, *The Book of Ripon: an historical anthology*. Chesham: Barracuda Books, 1978. ISBN 0-86023-041-4
* John Richard Walbran, *A guide to Ripon, Harrogate, Fountains abbey, Bolton priory, and several places of interest in their vicinity*. Ripum: Harrison, 1851 Textus apud *Internet Archive* 
* Stephen Werronen, *Religion, Time and Memorial Culture in Late Medieval Ripon*. Woodbridge: Boydell & Brewer, 2017. ISBN 978-0-86193-345-7

## Nexus externi 
* Ripon apud *Streetmap''

Categoria:Sedes episcopales Britanniae
Categoria:Loci habitati comitatus Isuriae
!
Categoria:Condita saeculo 7
Thesaurus Cuerdale

[thumb|Argentea e thesauro Cuerdale ([Museum Britannicum Londiniense).]]
**Thesaurus Cuerdale** (Anglice *Cuerdale Hoard*) est thesaurus nummorum et . . . .

## Notae 
## Bibliographia 
* C. E. Blunt, "The Composition of the Cuerdale Hoard" in *British Numismatic Journal* vol. 53 (1983) pp. 1-6
* M. Dhénin, P. Leclercq, "The Coins of Quentovic from the Cuerdale Hoard in the Museum of Boulogne-sur-Mer" in *British Numismatic Journal* vol. 52 (1982) pp. 104-107

## Nexus externi 
Categoria:Lancastriensis comitatus
Categoria:Thesauri
Categoria:Vicingi
Quentovicum

[thumb|[Denarius Pippini III Quentovici incussus]]
**Quentovicum** emporium mediaevale, a saeculis VI usque in XI florens, prope Stapulas in Francia septentrionali situm est. Vestigia Quentovici sub agris oppidi La Calotterie in Francia septentrionali reperta sunt.

## Bibliographia 
* M. Dhénin, P. Leclercq, "The Coins of Quentovic from the Cuerdale Hoard in the Museum of Boulogne-sur-Mer" in *British Numismatic Journal* vol. 52 (1982) pp. 104-107

## Nexus externi 
Categoria:Loci olim habitati Franciae
Categoria:Loci archaeologici Franciae
Categoria:Fretum Gallicum (praefectura Franciae)
Categoria:Portus maris Britannici
Categoria:Stapulae